KTIS กำไร Q2 ลด 81% หลังมีต้นทุนเพิ่ม-ค่าใช้จ่ายในการบริหารพุ่ง
KTIS กำไร Q2/58 ลด 81% มาที่ 109.51 ลบ. จาก 578.33 ลบ. เมื่อปีก่อน หลังมีต้นทุนเพิ่ม อีกทั้งค่าใช้จ่ายในการบริหารพุ่ง ขณะที่ช่วง 6 เดือนแรกมีกำไร 664.44 ลบ. ลดลง 52% จาก 1.17 พันลบ. เมื่อปีก่อน
13 ส.ค. 2558

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 109.51ล้านบาท หรือมีกำไรสุทธิ 0.03บาทต่อหุ้น ลดลง 81% จากช่วงเดียวกันของปีก่อนที่มีกำไรสุทธิ 578.33ล้านบาท หรือมีกำไรสุทธิ 0.16บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 664.44ล้านบาท หรือ 0.17บาทต่อหุ้น ลดลง 52% จากช่วงเดียวกันของปีก่อนที่มีกำไรสุทธิ 1.17พันล้านบาท หรือ 0.33บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากต้นทุนขายและการให้บริการเพิ่มขึ้น อีกทั้งค่าใช้จ่ายในการบริหารเพิ่มขึ้น